
ĮSAKYMAS
DĖL GARANTINIAM GERIAMOJO VANDENS TIEKIMO IR NUOTEKŲ TVARKYMO PASLAUGŲ UŽTIKRINIMUI MOKAMŲ ĮMOKŲ NAUDOJIMO TVARKOS APRAŠO PATVIRTINIMO

2023 m.                              d. Nr.  
Vilnius 


Vadovaudamasis Lietuvos Respublikos geriamojo vandens tiekimo ir nuotekų tvarkymo įstatymo 15 straipsnio 14 dalimi, įgyvendindamas Lietuvos Respublikos Vyriausybės 2023 m. birželio 7 d. nutarimo Nr. 440 „Dėl Geriamojo vandens tiekimo ir nuotekų tvarkymo įstatymo įgyvendinimo“ 11 punktą:
. T v i r t i n u Garantiniam geriamojo vandens tiekimo ir nuotekų tvarkymo paslaugų užtikrinimui mokamų įmokų naudojimo tvarkos aprašą (pridedama).
. N u s t a t a u, kad iki šio įsakymo įsigaliojimo garantiniam geriamojo vandens tiekimo ir (arba) nuotekų tvarkymo paslaugų užtikrinimui mokamos įmokos kaupiamos garantinio geriamojo vandens tiekėjo ir nuotekų tvarkytojo nurodytoje banko ar kitos kredito įstaigos sąskaitoje. Kai geriamojo vandens tiekimo ir (arba) nuotekų tvarkymo paslaugų užtikrinimui mokamos įmokos kaupiamos ne atskiroje banko ar kitos kredito įstaigos sąskaitoje, garantinis geriamojo vandens tiekėjas ir nuotekų tvarkytojas ne vėliau kaip per 1 mėnesį nuo šio įsakymo įsigaliojimo atidaro atskirą banko ar kitos kredito įstaigos sąskaitą į kurią pervedamos garantiniam geriamojo vandens tiekimo ir nuotekų tvarkymo paslaugų užtikrinimui skirtos lėšos.

GARANTINIAM GERIAMOJO VANDENS TIEKIMO IR NUOTEKŲ TVARKYMO PASLAUGŲ UŽTIKRINIMUI MOKAMŲ ĮMOKŲ NAUDOJIMO
TVARKOS APRAŠAS





.	Garantiniam geriamojo vandens tiekimo ir nuotekų tvarkymo paslaugų užtikrinimui mokamų įmokų (toliau – įmokos) naudojimo tvarkos aprašas (toliau – Aprašas) nustato garantiniam  geriamojo vandens tiekimo ir nuotekų tvarkymo paslaugų užtikrinimui (toliau – garantinis vandens tiekimas) viešųjų geriamojo vandens tiekėjų ir nuotekų tvarkytojų (toliau – viešasis vandens tiekėjas) į garantinio geriamojo vandens tiekėjo ir nuotekų tvarkytojo (toliau – garantinis vandens tiekėjas) sąskaitą, kurioje kaupiamos garantiniam geriamojo vandens tiekimo ir nuotekų tvarkymo paslaugų užtikrinimui mokamos įmokos, įmokėtų įmokų naudojimo tvarką. 
.	Apraše vartojamos sąvokos suprantamos taip, kaip jos apibrėžtos arba vartojamos, Lietuvos Respublikos geriamojo vandens tiekimo ir nuotekų tvarkymo įstatyme (toliau – Įstatymas), Lietuvos Respublikos statybos įstatyme, Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatyme (toliau – Pirkimų įstatymas).

 SKYRIUS



. Garantiniam geriamojo vandens tiekimo ir nuotekų tvarkymo paslaugų užtikrinimui mokamų įmokų lėšos naudojamos geriamojo vandens tiekimo ir nuotekų tvarkymo paslaugų tęstinumui užtikrinti, kai viešajam vandens tiekėjui jo veiklos teritorijoje panaikinamas licencijos galiojimas. 
. Garantinį geriamojo vandens tiekimą ir nuotekų tvarkymą vykdo Įstatymo 15 straipsnio 10 dalyje nustatyta tvarka paskirtas garantinis vandens tiekėjas, kai viešajam vandens tiekėjui jo veiklos teritorijoje panaikinamas licencijos galiojimas.
. Viešojo geriamojo vandens tiekimo ir nuotekų tvarkymo regione esantys viešieji vandens tiekėjai įmokas į garantinio vandens tiekėjo raštu nurodytą banko ar kitos kredito įstaigos sąskaitą (toliau – sąskaita) perveda kiekvieną kalendorinių metų ketvirtį, bet ne vėliau kaip iki kito ketvirčio pirmojo mėnesio paskutinės dienos, nuo garantinio vandens tiekėjo paskyrimo dienos.
. Sąskaita atidaroma per vieną mėnesį nuo paskyrimo garantiniu vandens tiekėju dienos, per 5 darbo dienas nuo nurodytos sąskaitos atidarymo garantinis vandens tiekėjas raštu informuoja jo teritorijoje esančius viešuosius vandens tiekėjus apie sąskaitos atidarymą, nurodo jos numerį. 
. Garantinio vandens tiekėjo tvarkomos sąskaitos lėšas sudaro geriamojo vandens tiekimo ir nuotekų tvarkymo paslaugų užtikrinimui mokamos įmokos.
. Įmokų lėšoms kaupti garantinis vandens tiekėjas atidaro ir tvarko atskirą kaupiamųjų lėšų sąskaitą banke ar kitoje kredito įstaigoje. Vadovaudamasis Lietuvos Respublikos indėlių ir įsipareigojimų investuotojams draudimo įstatymu, garantinis vandens tiekėjas, administruodamas kaupiamųjų lėšų sąskaitoje esančias lėšas, veikia kaip indėlininkas.
. Sukauptos įmokų lėšos naudojamos pagal paskirtį, nurodytą Aprašo 12, 13 ir 14 punktuose.
. Įmokų lėšų panaudojimas turi būti pagrįstas išlaidų apmokėjimo dokumentais, išlaidų apmokėjimą pagrindžiantys dokumentai: banko arba kitos kredito įstaigos sąskaitos išrašai, kasos pajamų ir išlaidų orderiai ir (ar) kiti dokumentai, kuriais įrodoma, kad pagal išlaidų pagrindimo dokumentus buvo atliktas mokėjimas; rangovų, paslaugų teikėjų ar prekių tiekėjų pateiktos sąskaitos faktūros, perdavimo aktai, darbo užmokesčio apskaitos dokumentai, dokumentai, kuriais pagrindžiamos patirtos išlaidos.

 SKYRIUS



. Garantinio vandens tiekėjo sprendimas dėl planuojamo finansavimo skyrimo priimamas raštu, kurį pasirašo įmonės vadovas, vadovaujantis Aprašo 12, 13 punktais.
. Garantinis vandens tiekėjas turi teisę naudoti įmokų lėšas  nepertraukiamam geriamojo vandens tiekimui ir nuotekų tvarkymui bei priežiūrai užtikrinti, garantinio geriamojo vandens tiekimo ir nuotekų tvarkymo veiklos vykdymo metu naudojamos geriamojo vandens tiekimo ir nuotekų tvarkymo infrastruktūros, kito valdomo turto,  reikalingo garantiniam geriamojo vandens tiekimui ir nuotekų tvarkymui (toliau – infrastruktūros objektai), remontui, kai viešajam vandens tiekėjui panaikintas licencijos galiojimas ir garantinis vandens tiekėjas vykdo garantinį vandens tiekimą ir yra šios sąlygos:
. įmokų lėšomis finansuojama infrastruktūros plėtra ar rekonstrukcija vykdoma licenciją praradusio viešojo vandens tiekėjo aptarnautoje teritorijoje;
. įvykdytos su infrastruktūros plėtra ar rekonstrukcijos vykdymu susijusios viešųjų pirkimų procedūros, jeigu neišvengiamai būtina pirkimą atlikti ypač skubiai dėl įvykio, kurio perkantysis subjektas negalėjo numatyti, vadovaujamasi Pirkimų įstatymo penktuoju skirsniu.
. Kai yra visos Aprašo 12 punkte nurodytos sąlygos, įmokų lėšos gali būti naudojamos:
. geriamojo vandens tiekimo ir (arba) nuotekų tvarkymo infrastruktūrai inventorizuoti, atliekant turto ir įsipareigojimų patikrinimą ir faktinės situacijos palyginimą su buhalterinės apskaitos duomenimis, Lietuvos Respublikos nekilnojamojo turto registre (toliau – registras) registruojant inventorizuotą nekilnojamąjį turtą, tikslinant netikslius ir klaidingus registro duomenis;
. geriamojo vandens tiekimo ir (arba) nuotekų tvarkymo infrastruktūroje įvykusioms avarijoms likviduoti;
. geriamojo vandens tiekimo ir (arba) nuotekų tvarkymo infrastruktūros plėtrai ir (arba) renovacijai.
. Garantinis vandens tiekėjas turi teisę naudoti įmokų lėšas sąskaitos, į kurią mokamos įmokos, administravimo išlaidoms padengti.
. Sąskaitos administravimo išlaidoms priskiriamos darbuotojų, vykdančių sąskaitos administravimo funkcijas, darbo užmokesčio ir socialinio draudimo, jų darbo vietų įrengimo ir išlaikymo, administracinių patalpų, naudojamų sąskaitai administruoti, išlaikymo, sąskaitai administruoti, banko atsikaitomosios sąskaitos mokesčių ir kitų paslaugų, susijusių su sąskaitos administravimu, išlaidos.
. Garantinio vandens tiekėjo sprendime, nurodytame Aprašo 11 punkte, dėl planuojamo finansavimo skyrimo nurodoma:
. teisinis ir faktinis pagrindas panaudoti lėšas;
. infrastruktūros objektai, kuriems planuojama naudoti lėšas;
. kiekvienam infrastruktūros objektui planuojama skirti lėšų suma.
. Garantinis vandens tiekėjas pasibaigus kalendoriniams metams iki pirmojo ketvirčio antrojo mėnesio pabaigos savo interneto svetainėje paskelbia geriamojo vandens tiekimo ir nuotekų tvarkymo paslaugoms užtikrinti praėjusiais metrais panaudotų įmokų lėšų sumą,  suteiktas paslaugas, atliktus darbus infrastruktūros objektuose.
. Nepanaudotos einamųjų metų sąskaitos lėšos įtraukiamos į kitų metų garantinio vandens tiekėjo sąmatą.
. Valstybinei energetikos reguliavimo tarybai, vadovaujantis Įstatymo 15 straipsnio 13 dalimi, paskyrus kitą garantinį vandens tiekėją, nepanaudotos įmokų lėšos pervedamos paskirtam garantiniam vandens tiekėjui per 5 darbo dienas, nuo sąskaitos numerio pateikimo garantinį vandens tiekimą vykdžiusiam viešajam geriamojo vandens tiekėjui.



 SKYRIUS



. Už teisingų duomenų, informacijos, dokumentų pateikimą, teisėtą įmokų lėšų panaudojimą, išlaidų dvigubo finansavimo prevenciją ir finansinės apskaitos tvarkymą atsako garantinis vandens tiekėjas.
. Asmens duomenys, pateikiami įmokos naudojimo tikslais pagal Aprašo nuostatas, tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu bei kitais Lietuvos Respublikos teisės aktais, reglamentuojančiais asmens duomenų apsaugą.
. Dokumentus saugo garantinis vandens tiekėjas Lietuvos Respublikos dokumentų ir archyvų įstatymo nustatyta tvarka Lietuvos vyriausiojo archyvaro nustatytais terminais. 

